80 
Navfalik lovede at opbevare det i et godt Forraadskammer, 
nemlig en fortrinlig tildækket, tør Hule. 
Ledelsen af den sydlige Del af Expeditionen overdroges 
Premierlt. Garde, hvem jeg foreskrev en Instrux, hvis Punkt 2 
var følgende: | 
«Paa Rejsen Syd efter opmaales og undersøges, saavidt 
mulig, Strækningen herfra mod Syd. Overvintringen skeer ved 
Nanortalik, hvor der foretages meteorologiske Undersøgelser 
hver 2den Time i Etmaalet fra Kl. 6 Form. til Kl. 12 Midnat. 
Andre Undersogelser overdrages det Dem selv at anordne. 
«Til næste Aar rejser De Hovedexpeditionen imøde, selv 
provianteret til 5 Maaneder og medtagende 2 Maaneders Proviant 
til Hovedexpeditionen. Efter det Kjendskab, vi iaar have faaet 
til Isforholdene paa Grønlands Østkyst, antager jeg, at De ikke 
bør rejse fra Vestkysten førend i Juni Maaned. 
«Det er min Plan med Hovedexpeditionen efter Overvintrin- 
gen at opmaale og undersøge Fjordene, der ikke tidligere har 
været Lejlighed til at undersøge, indtil Graah's Overvintrings- 
sted, for derefter at indtræffe ved Umanak til næste Aar paa 
denne Tid. Varder med Beretning til Dem, vil blive oprejst 
paa de iaar aftalte Steder. 
«De vil paa Oprejsen, om mulig, oprejse Varder paa de i 
Sommer aftalte Steder med kort Beretning om Deres Rejse. 
«Det vilde være ønskeligt, om Deres Undersøgelser til næste 
Aar udstrakte sig til Fjordene indenfor Umanak. Saavel før som 
efter disse Undersøgelser nedlægges Beretning ved Umanak. 
«Da De i alle Tilfælde skal være tilbage til Vestkysten 
inden Vinteren, maa De, naar De ikke har mødt Hovedexpedi- 
tionen eller faaet Underretning om den, og De anseer Tiden 
for saa langt fremrykket, at det er nødvendigt at vende om, 
nedlægge et såa stort Proviantforraad, som De kan undvære, 
paa et dertil egnet Sted nær ved det Punkt, hvortil De er 
naaet.» 
